Document ID: 31999L0067

31999L0067
L 164/78
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/67/ЕО НА КОМИСИЯТА
от 28 юни 1999 година
за изменение на Директива 93/49/ЕИО на Комисията относно създаване на схема с условията, на които да отговарят декоративните растения и посадъчният материал на декоративни растения съгласно Директива 91/682/ЕИО на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 98/56/ЕО на Съвета от 20 юли 1998 г. относно търговията с посадъчен материал на декоративни растения (1), и по-специално член 20, параграф 3 от нея,
(1)
като има предвид, че с Директива 93/49/ЕИО на Комисията (2), съгласно Директива 91/682/ЕИО на Съвета (3), последно изменена с Решение 1999/9/ЕО на Комисията (4) относно търговията с декоративни растения и посадъчен материал на декоративни растения, по-специално условията във връзка с качеството (здраве, идентичност и чистота по отношение на род и вид, или, когато е приложимо, сорт, и кълняемост при семената) и във връзка с етикета или друг изготвен от доставчика документ, който дава подробностите, необходими както за официалния контрол, така и за информирането на производителя;
(2)
като има предвид, че Директива 91/682/ЕИО е отменена, считано от 1 юли 1999 г., и заменена с Директива 98/56/ЕО;
(3)
като има предвид, че някои условия, определени в Директива 93/49/ЕИО, са включени в Директива 98/56/ЕО, а други условия са уредени с Директива 1999/66/ЕО на Комисията (5); като има предвид, че в съответствие с член 5, параграф 5 от Директива 98/56/ЕО, Комисията може, при някои условия, да създаде схема за отделен род или вид, който предвижда допълнителни условия относно качеството, които да се спазват при търговията с посадъчен материал; като има предвид, че за тази цел Комисията понастоящем преразглежда Директива 93/49/ЕИО, като прилага определените в горепосочените разпоредби критерии; като има предвид, че в момента е уместно да се премахнат остарелите разпоредби от Директива 93/49/ЕИО;
(4)
като има предвид, че мерките, предвидени в настоящата директива, са в съответствие със становището на Постоянния комитет по посадъчния материал на декоративни растения,
ПРИЕ НАСТОЯЩАТА ДИРЕКТИВА:
Член 1
Директива 93/49/ЕИО се изменя, както следва:
1.
следните разпоредби се премахват, считано от 1 юли 1999 г.:
-
член 1,
-
член 2,
-
член 3, параграфи 2, 3 и 4,
-
член 4, параграфи 2, 3 и 4,
-
член 5.
2.
Следните разпоредби се премахват, считано от 31 декември 1999 г.:
-
член 6.
Член 2
Адресати на настоящата директива са държавите-членки.
Съставено в Брюксел на 28 юни 1999 година.

Labels: 8
3
6